**Anexa la HCJ nr.**

**\_\_\_\_\_\_\_\_\_\_\_\_\_\_\_\_\_**

**Acord de Cooperare/Parteneriat**

**„Alianţa regională pentru reconstrucția Ucrainei”**

În temeiul:

* Ordonanței de Urgență nr. 57 din 3 iulie 2019 privind Codul administrativ, cu modificările și completările ulterioare;
* Legii nr. 315 din 28 iunie 2004 privind dezvoltarea regională în România, cu modificările și completările ulterioare;
* Luând în considerare:
* Pachetul de extindere a Uniunii Europene aprobat de Comisia Europeană la 30.10.2024 și Decizia Consiliului European de deschidere a negocierilor de aderare dintre Ucraina și Uniunea Europeană din decembrie 2023;
* Planul de Acțiune al Consiliului Europei pentru Ucraina „Reziliență, Recuperare și Reconstrucție” 2023-2026

**Părțile acordului de cooperare/parteneriat**

**Între:**

**Agenția de Dezvoltare Regională Nord-Vest,** cu sediul social în Rădaia, str. Principală, nr. 50, Comuna Baciu, jud. Cluj, cod poștal 407059 și sediul secundar în Cluj-Napoca, str. Donath, nr. 53a, cod de identificare fiscală 11463302, reprezentată prin \_\_\_\_\_\_\_\_\_\_\_\_\_\_\_\_. **- Director General,**

denumită în continuare ADR NV

și

**Agenția pentru Dezvoltare Regională Nord-Est,** cu sediul social în Piatra Neamț, str. Lt. Drăghescu, nr. 9, jud. Neamț, cod poștal 610125, cod de identificare fiscală 11616139 reprezentată prin domnul **Vasile Asandei - Director General,**

denumită în continuare ADR NE

și

**Județul Bacău,** cu sediul social în Bacău, str. Vasile Alecsandri, nr. 63, jud. Bacău, cod poștal 600012, cod de identificare fiscală 5057580, reprezentat prin doamna **Ionela-Cristina Breahnă-Pravăt - Președinte al Consiliului Județean Bacău,**

denumit în continuare Județul Bacău

și

**Județul Bihor,** cu sediul social în Oradea, Parcul Traian, nr. 5, jud. Bihor, cod poștal 410033, cod de identificare fiscală 4244997, reprezentat prin domnul **Mircea Mălan - Președinte al Consiliului Județean Bihor,**

denumit în continuare Județul Bihor

și

**Județul Bistrița-Năsăud,** cu sediul social în Bistrița, Piața Petru Rareș, nr. 1, jud. Bistrița-Năsăud, cod poștal 420080, cod de identificare fiscală 4347550, reprezentat prin domnul **Emil-Radu Moldovan – Președinte al Consiliului Județean Bistrița-Năsăud,**

denumit în continuare Județul Bistrița-Năsăud

și

**Județul Botoșani,** cu sediul social în Botoșani, Piața Revoluției, nr. 1-3, jud. Botoșani, cod poștal 710236, cod de identificare fiscală 3372955, reprezentat prin domnul **Valeriu Iftime, Președinte al Consiliului al Județean Botoșani,**

denumit în continuare Județul Botoșani

și

**Județul Cluj,** cu sediul social în mun. Cluj-Napoca, Calea Dorobanților, nr.106, jud. Cluj, cod poștal 400609, cod de identificare fiscală 4288110, reprezentat prin domnul **Alin Tișe – Președinte al Consiliului Județean Cluj,**

denumit în continuare Județul Cluj.

și

**Județul Iași,** cu sediul social în Iași, Calea Chișinăului, nr. 23, jud. Iași, cod poștal 700075, cod de identificare fiscală 4540712, reprezentat prin domnul **Costel Alexe - Președinte al Consiliului Județean Iași,**

denumit în continuare Județul Iași.

**Județul Maramureș,** cu sediul social în Baia Mare, str. Gh. Șincai, nr. 46, jud. Maramureș, cod poștal 430311, cod de identificare fiscală 3627315, reprezentat prin domnul **Gabriel-Valer Zetea - Președinte al Consiliului Județean Maramureș,**

denumit în continuare Județul Maramureș.

și

**Județul Neamț,** cu sediul social în Piatra Neamț, str. Alexandru cel Bun, nr. 27, jud. Neamț, cod poștal 610089, cod de identificare fiscală 2612839, reprezentat prin domnul **Daniel-Vasilică Harpa – Președinte al Consiliului Județean Neamț,**

denumit în continuare Județul Neamț.

și

**Județul Satu Mare**, cu sediul social în Satu Mare, Piața 25 Octombrie, nr.1, jud. Satu Mare, cod poștal 440026, cod de identificare fiscală 3897378, reprezentat prin domnul **Csaba-Pataki Președinte al Consiliului Județean Satu Mare,**

denumit în continuare Județul Satu Mare

și

**Județul Sălaj,** cu sediul social în Zalău, Piața 1 Decembrie 1918, nr. 11, jud. Sălaj, cod poștal 450058, cod de identificare fiscală 4494764, reprezentat prin **domnul Dinu Iancu Sălăjanu – Președinte al Consiliului Județean Sălaj,**

denumit în continuare Județul Sălaj

și

**Județul Suceava,** cu sediul social în Suceava, str. Ștefan cel Mare, nr. 36, jud. Suceava, cod poștal 720026, cod de identificare fiscală 4244512, reprezentat prin domnul **Gheorghe Șoldan - Președinte al Consiliului Județean Suceava,**

denumit în continuare Județul Suceava

și

**Județul Vaslui,** cu sediul social în Vaslui, str. Ștefan cel Mare, nr.79, jud. Vaslui, cod poștal 730168, cod de identificare fiscală 3394171, reprezentat prin domnul **Ciprian-Ionuț Trifan - Președinte al Consiliului Județean Vaslui,**

denumit în continuare Județul Vaslui.

**Contextul semnării acordului de cooperare/parteneriat**

Având în vedere angajamentele comune pentru promovarea dezvoltării economice durabile, a stabilității și prosperității în regiunile noastre, agențiile de dezvoltare regională și unitățile administrativ teritoriale componente ale regiunilor de dezvoltare semnatare ale acestui acord consideră că, într-un context geopolitic marcat de provocări, solidaritatea și cooperarea sunt esențiale pentru a răspunde eficient la nevoile emergente ale vecinilor noștri din Ucraina.

În această perspectivă, prin acest acord de cooperare/parteneriat, ne propunem să sprijinim procesul prin care Ucraina poate asimila modelele de dezvoltare specifice Uniunii Europene, precum și să facilităm integrarea în programele de finanțare europene, esențiale pentru susţinerea reconstrucției, și dezvoltarea sustenabilă a Ucrainei în perspectiva aderării la Uniunea Europeană. În contextul războiului cu Federația Rusă, Ucraina se confruntă cu provocări economice și deteriorări ale infrastructurii naţionale majore, iar prin această cooperare/parteneriat, ne propunem să contribuim la procesul de susţinere şi revitalizare a economiei ucrainene, având în vedere experiența și resursele noastre în domeniul dezvoltării locale, regionale și al cooperării transfrontaliere.

**Părţile semnatare au convenit încheierea prezentului acord de cooperare/parteneriat conform următoarelor prevederi:**

**Art. 1 Obiectivele acordului de cooperare/parteneriat**

Constituirea cooperării/parteneriatului „Alianţa regională pentru reconstrucția Ucrainei” în vederea definirii și implementării unei strategii comune de sprijinire a procesului de susţinere a Ucrainei, bazat pe:

1.1. Identificarea și dezvoltarea infrastructurii existente și a punctelor strategice de conectare a infrastructurii dintre judeţele regiunilor Nord-Vest, Nord-Est şi Ucraina

1.2. Crearea unui cadru comun pentru atragerea investitorilor și a fondurilor internaționale destinate susţinerii dezvoltării..

1.3. Constituirea unei rețele de huburi logistice integrate inter-regional pentru facilitarea transportului de bunuri și materiale către Ucraina.

1.4. Dezvoltarea de „Solidarity Lanes” care să asigure fluiditatea lanțului de aprovizionare necesar procesului de reconstrucție.

1.5. Sprijinirea colaborării inter-instituționale *(*regiuni/oblasts, ONG-uri, UAT-uri, Universități – promovarea unor programe de schimb de experiență).

1.6.Elaborarea unei strategii privind înființarea unui fond regional de investiții dedicat companiilor care doresc să investească în cele două regiuni de dezvoltare, în vederea sprijinirii reconstrucției Ucrainei.

**Art.2 Domenii de colaborare**

2.1. **Planificare strategică:** se va elabora o strategie comună pentru reconstrucţia şi dezvoltarea infrastructurii și dezvoltarea rețelei de huburi logistice, plecând de la identificarea nevoilor logistice și a priorităților necesare susținerii Ucrainei, în acord cu obiectivele stabilite.

2.2. **Dezvoltarea infrastructurii fizice și economice:** se va identifica și se va moderniza/adapta infrastructura de transport de pe teritoriul celor două regiuni de dezvoltare din România şi de pe teritoriul Ucrainei (drumuri, căi ferate, porturi), se vor dezvolta spații logistice și de depozitare moderne pentru sprijinirea reconstrucției și pentru stimularea relațiilor economice româno- ucrainiene.

2.3.**Dezvoltare economică și relații comerciale:** se vor promova oportunitățile de investiții inclusiv din cadrul rețelei de huburi și se vor organiza evenimente dedicate (B2B, misiuni economice etc.)

2.4. **Integrarea în Politicile și Programele Uniunii Europene:** se vor sprijini partenerii ucraineni în procesul de adaptare la reglementările și politicile economice europene, se va oferi sprijin tehnic în accesarea fondurilor europene și în construcția cadrului instituțional pentru gestionarea acestora.

2.5.**Cooperare inter-instituțională:** se va crea un grup de lucru format din reprezentanți ai părților acestui acord și alți parteneri locali relevanți (inclusiv universități), precum și autorități/actori ucraineni și internaționali care pot avea un aport în facilitarea proiectelor de cooperare transfrontalieră și transfer de know-how. Cooperarea inter-instituțională va acoperi inclusiv proiecte de cooperare culturală și educațională (schimburi educaționale, formare profesională și training).

2.6. **Alte** potențiale domenii de colaborare pentru atingerea obiectivelor menționate la pct. 1.1.

**Art. 3 Responsabilități comune:**

* Identificarea infrastructurii disponibile în regiunea NV, respectiv NE (anexa 1);
* Colaborarea cu partenerii locali și internaționali pentru atragerea resurselor;
* Sprijinirea procesului de implementare a „Solidarity Lanes”;
* Elaborarea și implementarea strategiilor agreate;
* Monitorizarea și evaluarea progresului proiectelor comune;
* Identificarea zonelor de expertiză în managementul programelor europene dar și a competițiilor de proiecte locale;
* Identificarea potențialului tehnic de consultanță managerială existent la nivelul celor două regiuni de dezvoltare (universității, companii, institute) care să ofere know-how-ul în managementul programelor și proiectelor;
* Comunicare internă între părți cu privire la acțiunile, inițiativele și oportunitățile identificate de oricare dintre părțile acestui acord.
* Identificarea unor resurse de finanţare pentru punerea în aplicare a prevederilor prezentului acord de cooperare/parteneriat. În situaţia accesării unor fonduri nerambursabile şi/sau rambursabile, părţile desemnează ca lider al prezentei cooperare/parteneriat una dintre cele două agenţii pentru dezvoltare regională, care va avea sarcina gestionării fondurilor accesate şi repartizarea finanţării între membrii acordului de cooperare/parteneriat, în funcţie de activităţile asumate de fiecare dintre membrii. În acest caz va fi semnat un act adiţional la prezentul acord de cooperare/parteneriat, care va preciza drepturile şi obligaţiile fiecăruia dintre membrii.

**Art.4 DURATA ACORDULUI DE COOPERARE/PARTENERIAT**

4.1. Prezentul Acord intră în vigoare la data semnării de către ultima parte şi este încheiat pe perioadă nedeterminată. Oricare dintre părţi se poate retrage unilateral din prezentul acord, urmând ca acesta să rămână în vigoare.

**Art.5 CLAUZE DE CONFIDENȚIALITATE**

5.1. În sensul prezentului acord, termenul de “informații confidențiale” înseamnă orice informație care emană de la oricare dintre părțile semnatare, cu acest titlu, privitoare la documente sau informații și nu este cunoscută de cealaltă parte din alte surse.

5.2. Părțile acceptă că toate documentele și informațiile furnizate de către fiecare parte semnatară celeilalte părți, referitoare la prezentul acord de cooperare/parteneriat și la executarea acestuia, precum și informațiile care intră în posesia părților cu ocazia derulării prezentului acord, incluzând, dar nelimitându-se la date, informații privind strategii de marketing, sisteme și dezvoltări tehnologice, proiecte financiare, rezultate, informații privind modalități de operare, acțiuni/activități/informații care intră în posesia părților îndreptate în sensul bunei derulări a prezentului acord, informații privind implementarea proiectelor, realizarea achizițiilor, informații privind modalități de operare sunt considerate “Informații confidențiale” și sunt proprietatea părții care le furnizează.

5.3. Părțile vor asigura confidențialitatea tuturor informațiilor pe care le vor obține în baza prezentului acord.

**6. CLAUZE FINALE**

6.1. Eventualele neînțelegeri ivite pe parcursul derulării prezentului acord vor fi soluționate pe cale amiabilă, prin înțelegere directă.

6.2. Modificarea prezentului acord de cooperare/parteneriat se poate face doar prin voinţa comună a părților, exprimată în scris.

6.3. Prezentul acord de cooperare/parteneriat s-a încheiat în 14 exemplare, semnate de către reprezentantul legal al fiecărei părţi.

**AGENȚIA DE DEZVOLTARE REGIONALĂ NORD-VEST**

Director General

\_\_\_\_\_\_\_\_\_\_\_\_\_\_\_\_

[semnătura]

Data: \_\_\_\_\_\_\_\_\_\_\_\_\_\_\_\_

**AGENȚIA PENTRU DEZVOLTARE REGIONALĂ NORD-EST**

Director General

Vasile Asandei

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL BACĂU**

Președintele Consiliului Județean Bacău

Cristina Breahnă-Pravăț

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL BIHOR**

Președintele Consiliului Județean Bihor

Mircea Mălan

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL BISTRIȚA-NĂSĂUD**

Președintele Consiliului Județean Bistrița-Năsăud

Emil Radu Moldovan

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL BOTOȘANI**

Președintele Consiliului Județean Botoșani

Valeriu Iftime

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL CLUJ**

Președintele Consiliului Județean Cluj

Alin Tișe

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL IAȘI**

Președintele Consiliului Județean Iași

Costel Alexe

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL MARAMUREȘ**

Președintele Consiliului Județean Maramureș

Gabriel-Valer Zetea

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL NEAMȚ**

Președintele Consiliului Județean Neamț

Daniel-Vasilică Harpa

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL SATU MARE**

Președintele Consiliului Județean Satu Mare

Pataki Csaba

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL SĂLAJ**

Președintele Consiliului Județean Sălaj

Dinu Iancu-Sălăjanu

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL SUCEAVA**

Președintele Consiliului Județean Suceava

Gheorghe Șoldan

(semnătura)

Data: \_\_\_\_\_\_\_\_\_\_\_\_\_\_\_\_

**JUDEȚUL VASLUI**

Președintele Consiliului Județean Vaslui

Ciprian-Ionuț Trifan

(semnătura)

Data: \_\_\_\_\_\_\_\_\_\_\_\_\_\_\_\_

**INIȚIATOR,**

**PREȘEDINTE**

**ALIN TIȘE**